Teadusfoto 2012 võitjad ja žüriiliikmed
**Eesti teadusfoto võistlus** on teaduse tegemist ja jäädvustamist populariseeriv fotovõistlus, mida peetakse Vikipeedias.

2015. aastal laienes see Euroopa teadusfoto võistluseks ja 2017. aastal ülemaailmseks võistluseks Wiki Science Competition.

2023. aastal peetakse võistlust kümnendat korda.

Selle kõrvale on loodud ka artiklivõistlus "Teadus Vikipeediasse".

Ajalugu
-------

Esimene teadusfotovõistlus peeti 2006. aastal (fotode kogumine hakkas pihta juba 2005). 2006. aasta võistlusele esitati 231 fotot ja 2007. aasta võistlusele 128 fotot. Mõlemal aastal korraldas seda teadusajakirjanik Tiit Kändler MTÜ TeadusTeave kaudu.

Võistluse taaselustas 2011 vikipedist Ivo Kruusamägi. Seda korraldati Wikimedia Eesti egiidi all ning pilte hakati korjama rahvusvahelisse failivaramusse Wikimedia Commons. Kokku esitati võistlusele 280 fotot. Konkurss toimus ka 2012 (kui korjati 267 fotot) ja 2013 (kui korjati 133 fotot). Seejärel hakati võistlust pidama üle aasta.

2015. aastal toimus see osana üleeuroopalisest võistlusest European Science Photo Competition, kus osales üle 2200 fotograafi 40 riigist ligi 10 tuhande võistlustööga. Eesti teadusfoto konkursile laekus seejuures 207 fotot 33 autorilt.

Võistlus ja selle korraldaja Ivo Kruusamägi pälvisid 2016. aastal Eesti teaduse populariseerimise konkursil teise preemia kategoorias "Teaduse ja tehnoloogia populariseerimine audio-visuaalse ja elektroonilise meedia abil".

2017. aastal laienes võistlus ülemaailmseks, võistlejaid oli enam kui 2200 ning fotode arv ületas sel korral 10 tuhande piiri.

Eesti juutuuber ja teadusfotograaf Maxim Bilovitskiy on võitnud mittefotofailide kategoorias nii 2015. aasta Euroopa teadusfoto võistluse kui ka 2017. aasta ülemaailmse teadusfoto võistluse. 2019. aasta võistlusel oli tema video üheks rahvusvahelisel võistlusel äramärgitud tööks. Samal 2019. aastal märgiti finaalis ära ka Lauri Kulpsoo, Tavo Romanni ja Lennart Lennuki fotod.

2021. aastal laekus võistlusele 112 fotot ja lühivideot.

Võitjad
-------

Teadusfoto 2015 lõpetamine Tartu tähetornis. Tavo Romann (vasakul) auhinda vastu võtmas
* 2006 – Ivar Jüssi
* 2007 – Heiti Paves
* 2011 – Timo Palo (II koht Heiti Pavesele ja III koht Tauno Erikule)
* 2012 – Toomas Jagomäe (parima teadusfoto preemia läks Tavo Romannile)
* 2013 – Heiti Paves
* 2015 – Tavo Romann
* 2017 – Kertu Liis Krigul
* 2019 – Tavo Romann
* 2021 – Peeter Paaver

Aastatel 2011–2013 võitsid aasta teadusfotograafi auhinna parima fotoseeria autorid. 2015. aasta võistlusel võeti kasutusele eri kategooriad (inimesed teaduses, mikroskoobipildid, pildiseeriad, üldkategooria, muud meediafailid). 2019. aastal lisati looduspiltide kategooria ja 2021. aastal astronoomia. Lisaks on igal aastal välja antud eriauhindu.

Näitused
--------

Eesti teadusfoto võistluse parimatest piltidest on mitmel korral kokku pandud rändnäitused.

Näiteks "Eesti parimad teadusfotod 2015 & 2017" koondas 2015. ja 2017. aastal toimunud teadusfotokonkursi parimaid töid ning oli üleval muuhulgas Tallinna teletornis, Tartu Ülikooli füüsika instituudis ja Tallinna Tehnikaülikoolis.

* Näituse avamine 2011. aastalNäituse avamine 2011. aastal
* Näituse avamine 2012. aastalNäituse avamine 2012. aastal
* Teadusfoto 2013 näitus Tartu LoodusmajasTeadusfoto 2013 näitus Tartu Loodusmajas
* Näitus Tallinna teletorni 21. panoraamkorrusel oktoobris 2018Näitus Tallinna teletorni 21. panoraamkorrusel oktoobris 2018
* Teadusfoto näitus 2023. aastalTeadusfoto näitus 2023. aastal

Žürii
-----

Eesti teadusfoto võistluse žüriisse on kõige pikemalt kuulunud Jaak Kikas ja Ivo Kruusamägi (2011–2021 ehk seitsmel korral). Aastatel 2012–2021 on žürii töös osalenud Arko Olesk ja Urmas Tartes. 2017–2021 ka Ulvar Käärt.

Pilte
-----

* 20112011
* 20122012
* 20122012
* 20132013
* 20152015
* 20172017
* 20192019
* 20212021

Vaata ka
--------

* Teadusfotograafia
* Vikipeedia:Teadusfoto
* Wiki Loves Monuments
* Wiki Loves Earth

Viited
------

1. ↑  Madli Leikop: "Teadusfoto ületab inimsilmale seatud piire" Õpetajate Leht, 17. veebruar 2017.
2. 1 2  "Vikipeedia ootab teadusfotosid ja teadusartikleid" ERR Novaator, 7. november 2023
3. ↑  Eesti Teadusfoto 2005 Estonian World Review, 23.12.2005
4. 1 2  "Toimus Eesti esimene teadusfotode võistlus" Eesti Päevaleht, 10. märts 2006.
5. ↑  teadus.ee: Teadusfoto võistluse võiduõhtu (27.03.2008) ilm.ee.
6. 1 2  "Eesti Teadusfoto 2007" Delfi Forte, 27. september 2007.
7. 1 2 3  "Tartus selgusid parimad teadusfotod" Tartu Postimees, 21. november 2011.
8. ↑  "Selgusid Eesti parimad teadusfotograafid" ERR Teadus, 21. november 2011
9. ↑  "Galerii: Eesti parimad teadusfotod 2012" Delfi Forte, 03.12.2012.
10. ↑  "Galerii: Eesti parimad teadusfotod 2013" Novaator, 16. detsember 2013.
11. 1 2 3 4  "Selgusid aasta parimad Eesti teadusfotod" Tartu Ülikool, 25.01.2016.
12. 1 2  "Eestlaste ülesvõtteid tunnustati üleeuroopalisel teadusfotode võistlusel" ERR Novaator, 24. märts 2016
13. ↑  Varasemad tulemused Eesti Teadusagentuur
14. ↑  "Galeriid: Eesti parimad teadusfotod 2017. aastal" ERR Novaator, 12. veebruar 2018
15. ↑  "FOTOD | Vaata, millised on Eesti parimad teadusfotod" Delfi Forte, 13. veebruar 2018
16. ↑  "Vaata võidutööd: Eesti teadusfotograaf võitis ülemaailmse teadusfoto võistluse" Delfi Forte, 05. november 2018
17. ↑  "Fotod: eestlased noppisid Vikipeedia fotovõistlusel mitu teist kohta" ERR Novaator, 3. september 2020.
18. 1 2  "Galerii: Vikipeedia teadusfoto konkursi võitjad" ERR Novaator, 29. jaanuar 2022.
19. 1 2 3 4 5  "Eesti teadusfoto konkurss ootab võistlustöid" ERR Novaator, 04.11.2021
20. 1 2  Näitus "Eesti parimad teadusfotod 2015 & 2017" kultuur.info
21. ↑  Eesti parimad teadusfotod 2015 & 2017 Physicumi galeriis Tartu Ülikooli füüsika instituut
22. ↑  Wikimedia Eesti teadusfoto näitus Tallinna Tehnikaülikooli koduleht, 8. detsember 2021.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Eesti teadusfoto võistlus** |

* Rahvusvahelise võistluse koduleht